वाशिंगटन: प्रिंस हैरी और मेघान मर्केल के विवाह समारोह में न तो अमेरिका के राष्ट्रपति डोनाल्ड ट्रंप दिखेंगे और न ही फर्स्ट लेडी मेलानिया। इसी तरह से अमेरिका के पूर्व राष्ट्रपति बराक ओबामा व उनकी पत्नी मिशेल भी इस समारोह में नहीं दिखेंगी। वजह केवल इतनी है कि हैरी और मेघान ने किसी भी राजनीति हस्ती को विवाह में शामिल होने का न्योता ही नहीं दिया है। यहां तक कि ब्रिटेन की प्रधानमंत्री टेरीजा मे भी विवाह में शामिल नहीं होंगी। उन्हें भी आधिकारिक तौर पर निमंत्रण नहीं भेजा गया है।